אין מצב (סרט)

אין מצב (באנגלית: Nope) הוא סרט אימה מדע בדיוני אמריקאי, שבוים והופק על ידי ג'ורדן פיל, על פי תסריט מאת איאן קופר ופיל. מככבים בו דניאל קלויה, קיקי פאלמר, סטיבן יאון, ברנדון פראה, מייקל וינקוט וקית' דייוויד. עלילתו עוקבת אחר שני אחים המתגוררים בחווה המשפחתית בעיירה שכוחת-אל בקליפורניה, ומנסים ללכוד עצם בלתי מזוהה מעופף.

בנובמבר 2020 הכריז פיל רשמית על סרט שלישי בבימויו. הוא ציין כי לקח השראה מ"קינג קונג", "פארק היורה", "מפגשים מהסוג השלישי", "מלתעות", "סיינס" ו"הקוסם מארץ עוץ". בפברואר 2021 לוהקו פאלמר וקלויה למצבת השחקנים. במרץ לוהק יואן. ביוני 2021 החלו צילומיו והתרחשו בלוס אנג'לס והסתיימו בנובמבר.

ב-18 ביולי 2022 הוא הוקרן בהקרנת טרום בכורה בלוס אנג'לס. ב-22 ביולי 2022 עלה לאקרנים בארצות הברית, תחת הפצת "סרטי יוניברסל". ב-18 באוגוסט 2022 הוא עלה לאקרנים בישראל. הסרט הכניס 172 מיליון דולר ברחבי העולם וקיבל ביקורות חיוביות על השאפתנות, הביצועים, הצילום, הוויזואליות, הפסקול ועל הבימוי של פיל. הוא נבחר לרשימת עשרת הסרטים הטובים של 2022 על ידי מכון הסרטים האמריקאי. לאחר עלייתו לאקרנים נבחר "אין מצב" כאחד מסרטי המדע בדיוני הטובים ביותר של המאה ה-21 ובכל הזמנים.

 עלילת הסרט 

באגואה דולסה, קליפורניה, שוכנת משפחת הייווד, מאמנת ומטפלת בסוסים להפקות סרטים. בחווה המשפחתית חפצים מתכתיים נופלים מהשמיים. אוטיס, אביהם של שני האחים או.ג'יי "אוטיס ג'וניור" ואמרלד "אם" הייווד, נפגע בעינו על ידי אחד החפצים ומת.

חצי שנה לאחר מכן התפטרו או.ג'יי ואם מסט צילומים לפרסומת, לאחר שהסוס שלהם, לאקי, הגיב באלימות כשראה את השתקפותו בכדור כרום המשמש לאפקטים חזותיים. לגיוס כסף או.ג'יי מכר כמה מסוסיו לריקי "ג'ופ" פארק, שבבעלותו פארק שעשועים מערבי בשם "Jupiter's Claim". ג'ופ עבר טראומה בילדותו כשחקן שכיכב בסדרה "הבית של גורדי", קומדיית מצבים משפחתית שהציגה את חייו של שימפנזה בשם גורדי. ב-1998 במהלך צילומי הפרק הגיב גורדי באופן תוקפני כאשר פתח את מתנת יום ההולדת שלו בו עפו בלונים לעבריו, פצע והרג כמה משחקני הסדרה ואנשי הפקה מלבד ג'ופ. לאחר מכן נורה גורדי על ידי המשטרה.

לילה אחד הבחינו האחים ברצף הפסקות חשמל וגילו עצם בלתי מזוהה מעופף שחטף חלק מהסוסים. האחים מחליטים לתעד את קיומו של העב"מ ומגייסים את עובד חנות מוצרי האלקטרוניקה, אנג'ל טורס, להקמת מצלמות. מגיע העב"מ וחוטף סוס ופסל פיתיון. למחרת ניסתה אם לגייס את הצלם המפורסם, אנטלרס הולסט, שמסרב. לאחר מכן מגלה אנג'ל ענן שלא זז כבר תקופה; או.ג'יי חשד שזה מקום המסתור של העב"מ בהתבסס על דפוסי טיסתו כי התגלה שהיא אינה ספינת חלל.

בינתיים מציג ג'ופ מופע חי בפארק השעשעועים, וכפיתיון לעב"מ הביא את לאקי למופע. לאחר מכן מגיע העב"מ וחוטף את ג'ופ והקהל ומותיר את לאקי בחיים. או.ג'יי מנסה להחזיר את לאקי ומבין שהעב"מ תוקף רק את אלה שבוהים עליו ישירות או בשל תיעוד. אם קיבלה שיחה נכנסת מהולסט שמסכים לעזור. או.ג'יי מכנה את העב"מ כ"ג'ין ג'קט" על שם הסוס שהיה כחלק מהאורווה של משפחת הייווד.

על מנת שג'ין ג'קט לא תבחין במכשיר חשמלי אשר מתעדת אותה, מביא הולסט מצלמת סרט ידנית. החבורה מקימה כמה  על מנת שיעקבו אחר מיקומה בשמיים. לאחר מכן מגיח כתב אתר הרכילות וחדשות הבידור האמריקאי "TMZ" וטוען לאם כי על המקרה שקרה בפארק השעשועים, ומקום זה מוסתר ב"גוגל מפות", וחושד כי הם מסתירים משהו. לאחר מכן הוא מתפרץ לשטח עם אופנוע חשמלי שנכבה כאשר נמצא מעל ג'ין ג'קט שחוטף אותו. בזמן שמצלם את צילומיה של ג'ין ג'קט, מטפס הולסט על גבעה ומקריב את עצמו לתצפית טובה יותר וג'ין ג'קט חוטף אותו. אנג'ל שורד תקיפה של ג'ין ג'קט בכך שהיה סביב גופו תיל דוקרני מכל האי-סדר, דבר שגורם לג'ין ג'קט להפוך לצורה חדשה הדומה למדוזה.

או.ג'יי בוהה בג'ין ג'קט ומושך את תשומת ליבה, דבר המאפשר לאם להגיע לפארק השעשועים של ג'ופ. כשמגיעה משחררת לאוויר בלון הליום גדול של ג'ופ שמושך את תשובת ליבה של ג'ין ג'קט המנסה לחטוף אותו. אם משתמשת במצלמה ידנית של הפארק ומצליחה לתעד את ג'ין ג'קט. הבלון מתפוצץ בתוכה והורס את ג'ין ג'קט. כתבים מגיעים לקרבת המקום ואם רואה את או.ג'יי רוכב על לאקי.

 צוות השחקנים והדמויות 

 דניאל קלויה – אוטיס "או.ג'יי," הייווד ג'וניור, בנו של אוטיס ג'וניור האב, ואחיה של אמרלד.
 קיקי פאלמר – אמרלד "אם" הייווד, בתו של אוטיס ג'וניור האב, ואחותו של או.ג'יי.
 סטיבן יאון – ריקי "ג'ופ" פארק, שחקן לשעבר בתקופת ילדותו, ובעלים של פארק השעשועים "Jupiter's Claim".
 ג'ייקוב קים – ריקי "ג'ופ" פארק בצעירותו, אשר כיכב בסדרת קומדיית המצבים "הבית של גורדי".
 מייקל וינקוט – אנטלרס הולסט, צלם קולנוע מפורסם.
 ברנדון פראה – אנג'ל טורס, עובד חנות מוצרי אלקטרוניקה.
 רן שמידט – אמבר פארק, אשתו של ג'ופ.
 ברבי פריירה – נסי, שותפתו לעבודה של אנג'ל.
 טרי נוטארי – גורדי, שימפנזה שמככב תפקיד הראשי בסדרת קומדיית המצבים "הבית של גורדי".
 דבון גריי – ריידר מייברידג', כתב חדשות הבידור האמריקאי "TMZ".
 דונה מילס – בוני קלייטון, שחקנית אשר התעתדה לככב בפרסומת.
 אוזגוד פרקינס – פיין בכמן, מנהל הפקת הפרסומת.
 אדי ג'מיסון – באסטר, חבר צוות בהפקת הפרסומת.
 קית' דייוויד – אוטיס הייווד האב, אביהם של או.ג'יי ואם, ובעלים של החוות סוסים המשפחתית.
 סופיה קוטו – מרי ג'ו אליוט / היילי יוסטון, שחקנית לשעבר ושורדת את התקפתו של גורדי.
 ג'ניפר לפלר – פיליס מייברי / מרגרט יוסטון, שחקנית שנהרגה בהתקפתו של גורדי.
 אנדרו פטריק רלסטון – טום רוגן / ברט יוסטון

 הפקה 
 התפתחות 
ב-1 באוקטובר 2019 הכריזה "סרטי יוניברסל" על חוזה שיתוף פעולה במשך חמש שנים של הפצה לסרטיו של ג'ורדן פיל. ב-9 בנובמבר 2020 דווח שמו של הסרט, בנוסף צפוי פיל לביים. פיל ציין כי לקח השראה מ"קינג קונג", "פארק היורה", "מלתעות", "מפגשים מהסוג השלישי", "סיינס" ו"הקוסם מארץ עוץ" לתסריט הסרט. לאחר מכן זיהה פיל את הדמיון בין העלילה והישות ב"אין מצב" ליצורים הבדיוניים מסדרת האנימה "נאון ג'נסיס אוונגליון". הוא הסביר כי החלטתו בסרט להתמקד בעננים כדי להווה תחושת ורטיגו. פיל ציין כי כתב את דמותו של "אנג'ל טורס" דמות חנונית לקולנוע, אך כשברנדון פראה לוהק לתפקיד הדמות הוא ציין שרצה להרחיב ולהציג את הדמות כיותר מבוססת. בפברואר 2021 נמסר כי הצטרפו קיקי פאלמר ודניאל קלויה למצבת השחקנים. ג'סי פלמונס התעתד לככב אך דחה זאת לטובת תפקיד אחר בסרט "רוצחי פרח הירח". פיל כתב את התסריט יחד עם קלויה שמככב בתפקיד הראשי. במרץ 2021 לוהק סטיבן יאון.

 צילום 
ממוזער|צילומי הסרט התרחשו באגואה דולסה, קליפורניה.
צילומי הסרט החלו ביוני 2021 ונמשכו עד נובמבר, והתרחשו במדבר אגואה דולסה בצפון מחוז לוס אנג'לס. הצילומים התרחשו בנוסף בברבנק, בהם צולמו סצנות חנות האלקטרוניקה אשר פעלה בעבר. ההפקה קיבלה זיכוי מס של 8,364,000 דולר על מנת לערוך את הצילומים בקליפורניה. לאחר העלאות מס הוא צולם בתקציב של 68 מיליון דולר. הצילומים נערכו על ידי צלם הקולנוע הויטה הון הויטמן בידי "קודאק", סרט מד ברזולוציה 65 מ"מ בפורמט IMAX, דבר שהופך אותו לסרט האימה הראשון בהיסטוריה שצולם בפורמט זה. שתי מצלמות שימשו למצב הגורם לסצנה מוחשכת. ב-22 ביולי 2021 חשף פיל את שם הסרט ואת הטיזר-פוסטר, והוכרזו ליהוקים נוספים. פיל בחר בשם "Nope" (בעברית: אין מצב; "לא") מכיוון שהוא רצה ששם הסרט יהווה תגובה צפויה של הצופים בו. הוא ציין כי הוא שקל גם לקרוא לסרט "גברים ירוקים קטנים" על מנת להתייחסות לנושא של "מונטיזציה של ספקטקל" של האנושות עצמה.

 עיצוב אנטגוניסט 
פרופסור ג'ו או. דאבירי מהמכון הטכנולוגי של קליפורניה שיתף פעולה יחד עם פיל וצוותו על עיצוב צורת העב"מ "ג'ין ג'קט", בהשראת "Neon Genesis Evangelion" וחיות מים חסרי חוליות. תנועתה וצורתה דומה למדוזה במטרה לדמות טורף היפותטי שלא התגלה בעבר, גורם לצופה לשאול בתדהמה "איך יכול להיות שמשהו כזה מסתתר בעננים?". ג'קט מסוגלת "ליצור שדה כוח חשמלי", בהשראת צלופחים חשמליים ואפטרונוטיים. גיום רוצ'רון מחברת "Moving Picture Company" עבד גם עם פיל ודאבירי על צילומי האפקטים החזותיים של "ג'ין ג'קט" בשימוש כולל ב-CGI ובאפקטים מעשיים שנעשו על ידי מסוק על מנת להעיף אבק, רוח ולכלוך כפי ש"ג'ין ג'קט" עושה כשחוטף את הקורבנות בסרט. 

 שיווק 
ביולי 2021 הופץ טיזר פוסטר. ב-13 בפברואר 2022 הופצו תמונות ראשונות מן הסרט וקדימון. ג'רמי מתאי מהבלוג "" טען כי "כשהקדימון הופץ הוא הציף את האינטרנט ושלח מעריצים לחפש תשובות האם האנטגוניסט הראשי של הסרט יכול להיות חייזרים מהחלל החיצון? או שלפיל יש עוד טריק בשרוול?". ג'ורדן הופמן מכתב העת "ואניטי פייר" השווה את הצילומים של "אין מצב" ל"הניצוץ" שביים סטנלי קובריק. במהלך סופרבול LVI שודר הקדימון, וב-24 השעות לאחר שידורו קיבל 86 מיליון צפיות ברשתות החברתיות.

ב-1 במרץ 2022 הופצה כרזה שנייה המציגה סוס עף. ב-16 באפריל קידם פלייאוף ה-NBA את הסרט בקליפ שבו מככב שחקן הכדורסלן סטפן קרי. ב-27 באפריל הוצגו קטעים נוספים בתערוכת הסינמקון. במהלך גמר ה-NBA שודרה פרסומת של "אין מצב". גרמי מתאי מ-"" כינה אותו כמרגש וציין שיש קווי דמיון לפילמוגרפיה של הקולנוען סטיבן ספילברג. ב-7 ביוני 2022 פורסמו כרזות של מצבת הדמויות. ב-9 ביוני הופץ קדימון אחרון וג'סטין קרטר מ-"Gizmodo" סבר כי הטריילר הציג יותר מידי מידע שגוזל מהקהל הרחב כל תעלומה פוטנציאלית על עלילתו.

בשלהי יוני 2022 פורסמו כרזות המייצגות את פורמטים ה-IMAX ו-Dolby. ב-1 ביולי נפתח אתר אינטרנט של "Jupiter's Claim", פארק השעשועים הבדיוני ב"אין מצב". ב-22 ביולי נפתח "Jupiter's Claim" כחלק מסיור בסטודיו של "יוניברסל". ב-24 ביולי פרסם פיל בטוויטר שלו את התחלת הסצנה של "הבית של גורדי", קומדיית מצבים בדיונית המוצגת במהלך הסרט.

 הפצה 
ב-18 ביולי 2022 הוקרן "אין מצב" בבכורה בתיאטרון הסיני TCL. ב-22 ביולי 2022 עלה הסרט לאקרנים בארצות הברית, וב-18 באוגוסט בישראל. ב-12 בספטמבר הוא הוקרן בסינספרה ב-IMAX במהלך פסטיבל הסרטים הבין-לאומי בטורונטו. ב-26 באוגוסט 2022 הפך זמין ב-VOD. ב-25 באוקטובר 2022 "אין מצב" ניתן לרכישה ולצפייה בפורמטי 4K, בלו-ריי ו-DVD.

 ביקורת 
 בקופות 
בארצות הברית ובקנדה, הסרט "אין מצב" הכניס 123.3 מיליון דולר ו-48 מיליון דולר במדינות אחרות; בסך הכל, הסרט הכניס 171.2 מיליון דולר.

בסוף השבוע לעלייתו לאקרנים הכניס הסרט כ-50 מיליון מ-3,785 בתי קולנוע בארצות הברית ובקנדה. בבכורתו הכניס 19.5 מיליון דולר. סוף השבוע הראשון שלו הוכתר כפתיחת ההכנסה הטובה ביותר לסרט מקורי מאז "אנחנו"; "Deadline Hollywood" החשיבה אותו כהצלחה בכך שעקף את הכנסות הסרט "היו זמנים בהוליווד" בפתיחתו. בסוף השבוע השני שלו ההכנסה ירדה ב-58% והכניס 18.6 מיליון דולר; הגיע למקום השני בהכנסות כש"ליגת DC סופר-פטס" עלה לאקרנים. בסוף השבוע השלישי והרביעי הכניס 8.5 ו-5.3 מיליון דולר. ב-9 באוגוסט 2022 הכניס 100 מיליון דולר בארצות הברית ובקנדה. בנוסף עקף את הכנסות הסרט "האלווין 2: הנקמה" והפך לסרט דירוג ה-R בעל ההכנסות הגבוהות ביותר בארצות הברית ובקנדה במהלך מגפת הקורונה.

 תגובת הקהל 
ממוזער|ג'ורדן פיל זכה לשבחים על בימויו.
באתר הביקורות "Rotten Tomatoes" זכה הסרט לציון של 83% על בסיס 455 ביקורות חיוביות, עם דירוג ממוצע של 7.5/10. קונצנזוס האתר מציין כי ." באתר הביקורות המשוקללות "Metacritic" זכה לציון של 100/77, על בסיס 64 ביקורות. צופים שנשאלו על ידי "CinemaScore" העניקו לסרט את הציון הממוצע "B", בעוד שנשאלו גם על ידי "PostTrak" ו-79% מהצופים נתנו לו ציון חיובי.

א.או סקוט ממגזין "הניו יורק טיימס" שיבח את המתח שפיל יצר בסרט, על הבדיחות השנונות ואווירה. ריצ'רד רופר מ"שיקגו סאן-טיימס" העניק ל"אין מצב" ציון של 4/5 כוכבים וכינה אותו כ"יצירה קולנועית מלהיבה מלאה בדמויות בלתי נשכחות". אודי הנדרסון מ-"RogerEbert.com" העניקה לסרט 3.5/4 כוכבים, שיבחה את הפסקול וכינתה אותו "ללא ספק הסרט הכי מפחיד של פיל".

בשנת 2023 הוא דורג במקום 21 ברשימת הסרטים של "IndieWire": "הצילום הטוב ביותר של סרט במאה ה-21", נכנס למקום 8 ברשימת "62 סרטי המדע בדיוני הטובים ביותר במאה ה-21" ובמקום 4 ברשימת "25 סרטי החייזרים המפחידים בכל הזמנים". בנוסף הפסקול של המלחין, מייקל אבלס, דורג במקום ה-2 ברשימת "פסקולי הסרטים הטובים ביותר של שנת 2022". "Comic Book Resources" דירג אותו במקום 10 ברשימת "10 סרטי האימה הטובים ביותר בשנות ה-20" ונכתב כי "'אין מצב' הוא תערובת של הסצנות הטובות ביותר מסרטי 'מלתעות' ו'הנוסע השמיני', הפחד מאי-ודאות ומהטבע ש'בלתי ניתן לעצירה' הם חלק מהאימה והעלילה שכל חובב אימה יעריך בשל סגנונו הייחודי". בנוסף האתר תיאר את האנטגוניסט כ"אחת ממפלצות הקולנוע הטובות ביותר במאה ה-21". "Far Out" הכניס אותו לרשימת "10 סרטי המדע בדיוני הטובים בביותר במאה ה-21", ונכתב: "הסרט מציג את הדמיון חסר המעצורים של פיל בכל הדרכים הטובות ביותר". מארי קלייר הכניסה אותו ברשימת "100 הסרטים הטובים ביותר בכל הזמנים". ב-1 בינואר 2024 רולינג סטון דירגה את "אין מצב" במקום 78 ברשימת "150 סרטי המדע בדיוני הטובים בכל הזמנים", ונכתב: "ניתן לתאר את הסרט השלישי של פיל כסיפור פלישת חייזרים".

 פרסים ומועמדויות 
 פרס תאריך הטקס קטגוריה מועמד (ים) תוצאהמקור פרסי מכון הסרטים האמריקאי 9 בדצמבר 2022 עשרת סרטי הקולנוע של השנה "אין מצב"  פרסי גילדת ארט דירקטורים 18 בפברואר 2023 עיצוב הפקה לסרט פנטזיה רות דה יונג פרסי ASCAP 15 במאי 2023 פסקול השנה מייקל אבלס  איגוד מבקרי הקולנוע של אוסטין 10 בינואר 2023 שחקנית המשנה הטובה ביותר קיקי פאלמר  Austin Film Critics Association Award for Best Original Screenplay ג'ורדן פיל  הצילום הטוב ביותר הויטה ון הויטמן  Australian Film Critics Association Awards 10 במרץ 2023 הסרט הבין-לאומי הטוב ביותר (שפת אנגלית) "אין מצב  פרסי ה-BET 25 ביוני 2023 הסרט הטוב ביותר "אין מצב"  השחקן הטוב ביותר דניאל קלויה  השחקנית הטובה ביותר קיקי פאלמר  פרסי Black Reel 6 בפברואר 2023 Outstanding Motion Picture ג'ורדן פיל ואיאן קופר  Black Reel Award for Outstanding Director ג'ורדן פיל  Black Reel Award for Outstanding Actor דניאל קלויה  Black Reel Award for Outstanding Supporting Actress קיקי פאלמר  Black Reel Award for Outstanding Screenplay, Adapted or Original ג'ורדן פיל  Black Reel Award for Outstanding Original Score מייקל אבלס  Outstanding Cinematography Hoyte van Hoytema  Outstanding Production Design רות דה יונג  איגוד מבקרי הקולנוע של שיקגו 14 בדצמבר 2022 האפקטים החזותיים הטובים ביותר "אין מצב" פרסי Critics' Choice Super16 במרץ 2023 Best Science Fiction/Fantasy Movie "אין מצב"  השחקן הטוב ביותר בסרט מדע בדיוני/פנטזיה דניאל קלויה  השחקנית הטוב ביותר בסרט מדע בדיוני/פנטזיה קיקי פאלמר  פרסי גילדת מעצבי התלבושות 27 בפברואר 2023 Costume Designers Guild Award for Excellence in Contemporary Film אלכס בובירד חוג מבקרי הקולנוע של פלורידה22 בדצמבר 2022 הפסקול הטוב ביותר מייקל אבלס  מקום 2 האפקטים החזותיים הטובים ביותר "אין מצב"  מקום 2חוג מבקרי הקולנוע של ג'ורג'יה 13 בינואר 2023 הסרט הטוב ביותר  הבמאי הטוב ביותר ג'ורדן פיל  שחקן המשנה הטוב ביותר קיקי פאלמר  התסריט המקורי הטוב ביותר ג'ורדן פיל  הצילום הטוב ביותר הויטמה ואן הוטמה  הפסקול הטוב ביותר מייקל אבלס  פרסי התקשורת של הליגה ההומו-לסבית נגד השמצה 30 במרץ 2023 GLAAD Media Award for Outstanding Film – Wide Release "אין מצב"  Motion Picture Sound Editors#Golden Reel Awards 26 בפברואר 2023 Golden Reel Award for Outstanding Achievement in Sound Editing – Sound Effects and Foley for Feature Film ג'וני ברן, סיימון קרול, ברנדן פיני, מקס ברנס, בן גולווין, ג'ף סמית', ברספורד קוקמן, נטליה לובוביץ', אווה מזורקביץ', ג'אק ויסנייבסקי  פרס טריילר הזהב 6 באוקטובר 2022 סרט האימה הטוב ביותר "אין מצב"  הטיזר הטוב ביותר "Stampede" (Buddha Jones)  29 ביוני 2023 המותחן הטוב ביותר "Moment" (TRANSIT)  Best Original Score TV Spot (for a Feature Film) "Choices" (TRANSIT)  Best Thriller TV Spot (for a Feature Film)  Most Original TV Spot (for a Feature Film)  ESPN NBA Playoffs "Nope" (Framework Studio)  Best Digital – Horror / Thriller "Breathe Review" (TRANSIT)  Best Horror / Thriller TrailerByte for a Feature Film "Look Away" (Project X/AV)  Best BTS/EPK for a Feature Film (Over 2 minutes) "Shadows" (SunnyBoy Entertainment)  פרס אמצע העונה של ברית היצירתיות של הוליווד 1 ביוני 2022 "אין מצב" הסרט המצופה ביותר Hollywood Critics Association24 בפברואר 2023 סרט האימה הטוב ביותר  שחקנית המשנה הטובה ביותר קיקי פאלמר Hollywood Critics Association1st Hollywood Critics Association Creative Arts Awards השיווק הטוב ביותר "אין מצב"  הסאונד הטוב ביותר ג'וני ברן וחוסה אנטוניו גרסיה  פרסי המוזיקה במדיה של הוליווד 16 בנובמבר 2022 הפסקול הטוב ביותר בסרט אימה מייקל אבלס  איגוד מבקרי הקולנוע של הוסטון 18 בפברואר 2023 הצילום הטוב ביותר הויטה ון הויטמן  פרס הוגו 18 באוקטובר 2023 Hugo Award for Best Dramatic Presentation ג'ורדן פיל  ICG Publicists Awards 10 במרץ 2023 Maxwell Weinberg Publicists Showmanship Motion Picture Award "אין מצב"  International Film Music Critics Association Awards 23 בפברואר 2023 International Film Music Critics Association Award for Best Original Score for a Fantasy/Science Fiction/Horror Film מייקל אבלס  איגוד מבקרי הקולנוע של לוס אנג'לס 11 בדצמבר 2022 הצילום הטוב ביותר הויטמן ואן הויטמה  מקום 2 Make-Up Artists and Hair Stylists Guild 11 בפברואר 2023 האיפור העכשווי הטוב ביותר בסרט שוצ'אי טים בואצ'ארן, ג'ניפר זידה-אסקס, אלינור סבאדוקיה, קאטו דה סטפן  פרסי MOBO 30 בנובמבר 2022 ההופעה הטובה ביותר בסדרה/סרט דניאל קלויה פרסי הסרטים והטלוויזיה של MTV7 במאי 2023 הסרט הטוב ביותר "אין מצב"  ההופעה הטובה ביותרקיקי פאלמר  ההופעה הקומית הטובה ביותר  פרס NAACP Image25 בפברואר 2023 Outstanding Writing in a Motion Picture ג'ורדן פיל  Outstanding Actor in a Motion Picture דניאל קלויה איגוד המבקרים האמריקני 7 בינואר 2022 הצילום הטוב ביותר הויטה ון הויטמה  מקום 2 חוג מבקרי הקולנוע של ניו יורק 2 בדצמבר 2022 השחקנית הטובה ביותר קיקי פאלמר  איגוד מבקרי הקולנוע של ניו יורק באינטרנט 11 בדצמבר 2022 הצילום הטוב ביותר הויטה ון הויטמן  איגוד מבקרי הקולנוע באינטרנט 23 בינואר 2023 הסרט הטוב ביותר "אין מצב" מקום 5 התסריט הטוב ביותר ג'ורדן פיל  הצילום הטוב ביותר הויטה ון הויטמן  האפקטים החזותיים הטובים ביותר "אין מצב" פרס בחירת הקהל6 בדצמבר 2022 The Movie of 2022  המותחן הטוב ביותר של השנה  השחקן הטוב ביותר של השנהדניאל קלויה המותחן הטוב ביותר של השנה קיקי פאלמר  השחקנית הטובה ביותר של השנה  פרס סאטורן 25 באוקטובר 2022 סרט מדע הבדיוני הטוב ביותר "אין מצב"  השחקן הטוב ביותר דניאל קלויה  השחקנית הטובה ביותר קיקי פאלמר  הבמאי הטוב ביותרג'ורדן פיל  התסריט הטוב ביותר  הפסקול הטוב ביותר מייקל אבלס  העריכה הטובה ביותר ניקולס מונסור  Seattle Film Critics Society17 בינואר 2023 הסרט הטוב ביותר "אין מצב"  שחקן המשנה הטוב ביותר קיקי פאלמר  הצילום הטוב ביותר הויטה ון הויטמן  הפסקול הטוב ביותר מייקל אבלס  האפקטים החזותיים הטובים ביותר גיום רוצ'רון, ג'רמי רוברט, סרייג'ית' ונגופאלן וסקוט ר. פישר  הנבל הטוב ביותר ג'ין ג'קט  איגוד מבקרי הקולנוע של סנט לואיס18 בדצמבר 2022 סרט האימה הטוב ביותר "אין מצב"  הצילום הטוב ביותר הויטה ון הויטמן  האפקטים החזותיים הטובים ביותר גיום רוצ'רון, ג'רמי רוברט, סרייג'ית' ונגופאלן וסקוט ר. פישר  הסצנה הטובה ביותר "'A tragic day on the set of 'Gordy's Home"  איגוד מבקרי הקולנוע של טורונטו 8 בינואר 2023 שחקנית המשנה הטובה ביותר קיקי פאלמר  איגוד מבקרי הסרטים של וושינגטון די.סי12 בדצמבר 2022 התסריט המקורי הטוב ביותר ג'ורדן פיל  הצילום הטוב ביותר הויטה ון הויטמן 

קישורים חיצוניים



 ביאורים 

 הערות שוליים 

קטגוריה:סרטי אימה אמריקאיים
קטגוריה:סרטי אימה מ-2022
קטגוריה:סרטי מתח אמריקאיים
קטגוריה:סרטי אולפני יוניברסל
קטגוריה:סרטים אמריקאיים משנת 2022
קטגוריה:סרטי חוצנים
קטגוריה:סרטים על קולנוע
קטגוריה:סרטים על סוסים
קטגוריה:סרטי IMAX
קטגוריה:סרטים זוכי פרס סאטורן: מדע בדיוני